laion/Wikipedia-Exotic huggingface dataset:
ফ্রান্সিস্কো গার্সা গুতিয়েরেস

ফ্রান্সিস্কো গার্সা গুতিয়েরেস (স্পেনীয়: Francisco Garza Gutiérrez; ১৪ মার্চ ১৯০৪ – ৩০ অক্টোবর ১৯৬৫) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আমেরিকা এবং মেক্সিকোর হয়ে একজন আক্রমণভাগের খেলোয়াড় হিসেবে খেলেছিলেন। ১৯২০–২১ মৌসুমে, মেক্সিকীয় ফুটবল ক্লাব আমেরিকার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; আতলান্তে প্রায় ১১ মৌসুম অতিবাহিত করে অবসর গ্রহণ করেছিলেন। ১৯৩০ সালে, গুতিয়েরেস মেক্সিকোর হয়ে আন্তর্জাতিক পর্যায়ে অভিষেক করেছিলেন, যেখানে তিনি মাত্র ১টি ম্যাচে অংশগ্রহণ করেছিলেন। তিনি মেক্সিকোর হয়ে ১৯৩০ ফিফা বিশ্বকাপে অংশগ্রহণ করেছিলেন। ফ্রান্সিস্কো গার্সা গুতিয়েরেস ১৯০৪ সালের ১৪ই মার্চ তারিখে, মেক্সিকোর মেক্সিকো সিটিতে জন্মগ্রহণ করেছিলেন এবং ১৯৬৫ সালের ৩০শে অক্টোবর তারিখে ৬১ বছর বয়সে মৃত্যুবরণ করেছেন। তার ভাই রাফায়েল গার্সা গুতিয়েরেসও একজন ফুটবল খেলোয়াড় ছিলেন; যিনি তার সাথেই আমেরিকার হয়ে খেলেছিলেন। "Francisco Garza Gutiérrez"। ট্রান্সফারমার্কেট।  ফ্রান্সিস্কো গার্সা গুতিয়েরেস – ফিফা প্রতিযোগিতার রেকর্ড (ইংরেজি) সকারওয়েতে ফ্রান্সিস্কো গার্সা গুতিয়েরেস (ইংরেজি)
লেবাননের ভূগোল

লেবানন হল মধ্য প্রাচ্যের একটি ছোট দেশ, প্রায় ৩৩.৮৭৩৬˚ উত্তর, ৩৫.৮৬৩৭˚ পূর্ব স্থানাঙ্কে অবস্থিত। এটি ভূমধ্যসাগরের পূর্ব তীর বরাবর প্রসারিত এবং এর দৈর্ঘ্য এর প্রস্থের প্রায় তিনগুণ। উত্তর থেকে দক্ষিণে এর ভূখণ্ডের প্রস্থ ক্রমশ সঙ্কুচিত হয়ে গেছে। লেবাননের পার্বত্য অঞ্চল এবং এই অঞ্চলটিতে উদ্ভূত বা বাইরে থেকে আসা অর্থনৈতিক ও ধর্মীয় আন্দোলন, এই দেশের সমাজের উপর একটি ছাপ ফেলে এই দেশের ইতিহাসকে রূপ দিয়েছে। লেবাননের বাণিজ্য ব্যবস্থা সন্নিহিত অঞ্চলে, এবং সারা বিশ্বে বড় ভূমিকা নিয়েছে। লেবাননের নাম দেওয়া হয়েছে "মধ্য প্রাচ্যের মুক্তো"। এই দেশটি ভূমধ্যসাগরীয় বিশ্ব এবং ভারত ও পূর্ব এশিয়ার মধ্যে একটি সংযোগ হিসাবে কাজ করে। এ অঞ্চলের ব্যবসায়ীবৃন্দ বন্দর শহরগুলির মাধ্যমে পশ্চিমী বাজারগুলিতে তেল, দানাশস্য, কাপড়, ধাতব কাজের সামগ্রী এবং মৃৎকর্ম রপ্তানি করে। পার্বত্য ভূমধ্যসাগরীয় ভূসংস্থান লেবাননের ইতিহাস, রন্ধনশৈলী, এবং সংস্কৃতিকে প্রভাবিত করেছে। লেবানন দেশটি ১০,৪৫২ বর্গকিলোমিটার (৪,০৩৬ মা২) অঞ্চল জুড়ে বিস্তৃত। দেশটির আকৃতি প্রায় আয়তক্ষেত্রাকার, দক্ষিণ এবং সুদূর উত্তরের দিকে ভূমি সংকীর্ণ হয়ে গেছে। এর সর্বাপেক্ষা বিস্তৃত অঞ্চল ৮৮ কিলোমিটার (৫৫ মা) চওড়া, এবং এর সংকীর্ণ অঞ্চলটি প্রস্থে ৩২ কিলোমিটার (২০ মা); গড় প্রস্থ প্রায় ৫৬ কিলোমিটার (৩৫ মা)। লেবানন দেশটি আরবীয় পাতের উত্তর-পশ্চিমে বিস্তৃত হওয়ার কারণে, এটি কখনও কখনও ভূ-রাজনৈতিকভাবে সংলগ্ন ভূত্বকীয় পাত সংস্থান অঞ্চল, যেমন সিরিয়া, ইয়েমেন, ওমান, কাতার, বাহরাইন, কুয়েত, ইরাক, সৌদি আরব, জর্ডান, মিশরীয় সিনাই, অধিকৃত প্যালেস্তাইন এবং সংযুক্ত আরব আমিরাতের সাথে একদলীয় করা হয়। প্রাকৃতিক ব্যবস্থা দ্বারা লেবাননের ভৌত ভূগোল প্রভাবিত, যা দেশের বাইরেও প্রসারিত হয়েছে। সুতরাং, বেকা উপত্যকা মহা রিফ্ট প্রণালীর একটি অংশ, যা দক্ষিণ তুরস্ক থেকে আফ্রিকার মোজাম্বিক পর্যন্ত প্রসারিত। যে কোনও পার্বত্য দেশের মতো লেবাননের ভৌত ভূগোল বেশ জটিল। জমির প্রকৃতি, জলবায়ু, মাটি এবং গাছপালা স্বল্প দূরত্বের মধ্যেই উল্লেখযোগ্যভাবে পরিবর্তিত হয়ে যায়। পরিবেশের অন্যান্য উপাদানগুলিতেও প্রচুর পরিবর্তন দেখা যায়, লেবাননের পর্বতমালার মধ্য দিয়ে গেলে, উচ্চ মানের জমি থেকে শুরু করে চাষবিহীন জমি পর্যন্ত দেখা যায়। লেবাননের ভূসিংস্থানের একটি প্রধান বৈশিষ্ট্য হল নিম্নভূমি এবং পার্বত্য অঞ্চলের ক্রমান্বয়ে চলে আসা, যা সাধারণত উত্তর-দক্ষিণ অভিমুখে সমান্তরালভাবে চলে। ভূমধ্যসাগর ও সিরিয়ার মধ্যবর্তী চারটি এইরকম অনুদৈর্ঘ্য জমির ফালি রয়েছে: উপকূলীয় ফালি (বা সামুদ্রিক সমভূমি), পশ্চিম লেবানন, কেন্দ্রীয় মালভূমি এবং পূর্ব লেবানন (চিত্র ৩, ভৌত বৈশিষ্ট্য দেখুন) অত্যন্ত সংকীর্ণ উপকূলীয় ফালি পূর্ব ভূমধ্যসাগরের তীর বরাবর প্রসারিত। সমুদ্র এবং পর্বতের মাঝখানে অবস্থিত, লেবাননে যাকে সাহিল বলা হয়, অঞ্চলটি উত্তরে ত্রিপোলির নিকট সর্বাপেক্ষা প্রশস্ত, যেখানে এটি শুধুমাত্র ৬.৫ কিলোমিটার (৪.০ মা) চওড়া। জুনিয়া অঞ্চলের কয়েক কিলোমিটার দক্ষিণে পর্বতের সানুদেশে প্রায় দেড় কিলোমিটার প্রশস্ত সমতলভূমি। সমুদ্রের ৬.৫ কিলোমিটার (৪.০ মা) এর মধ্যেই এই অঞ্চল খাড়াভাবে বৃদ্ধি পেয়েছে ৭৫০ মিটার (২,৪৬০ ফু) পর্যন্ত। বেশিরভাগ অংশে উপকূলটি বিপজ্জনক ও পাথুরে। উপকূলরেখা বরাবর কোনও গভীর মোহনা, উপসাগর বা পোতাশ্রয় নেই। উইকিমিডিয়া কমন্সে লেবাননের ভূগোল সংক্রান্ত মিডিয়া রয়েছে। "Latitude and longitude of Lebanon"। সংগ্রহের তারিখ ২৭ ডিসেম্বর ২০২০।  "Lebanon – The Pearl of the Middle East"। সংগ্রহের তারিখ ২৭ ডিসেম্বর ২০২০। [স্থায়ীভাবে অকার্যকর সংযোগ] Egyptian Journal of Geology – Volume 42, Issue 1 – Page 263, 1998
পিঞ্চ ক্রিয়া

দুটি সমান্তরাল পরিবাহকের মধ্য দিয়ে একই দিকে বিদ্যুৎ প্রবাহ ঘটলে পরিবাহকযুগলের মধ্যে যে চৌম্বকীয় আকর্ষণ দেখা যায়, তাকেই পিঞ্চ ক্রিয়া বলে। এই বল প্রথমদিককার আবেশ চুল্লী-গুলিতেই দেখা গিয়েছিল। ১৯৪০ সাল থেকে শুরু করে তাপ-নিউক্লীয় বিক্রিয়ক-এর মধ্যে উত্তপ্ত প্লাজমাকে সংঘবদ্ধ রাখার উপায় হিসেবে এই ক্রিয়ার উপর আজতক ব্যাপক গবেষণা হয়ে আসছে। পরীক্ষামূলক টরয়েডীয় তাপ-নিউক্লীয় বিক্রিয়কে তাড়িৎচৌম্বকীয় আবেশের মাধ্যমে প্লাজমায় বিপুল তড়িৎপ্রবাহ সৃষ্টি করা হয়; এই তড়িৎপ্রবাহ প্লাজমাকে একাধারে যেমন উত্তপ্ত করে তোলে তেমনি পিঞ্চ ক্রিয়ার মাধ্যমে(প্লাজমা মেঘকে কতগুলি সমাক্ষ সিলিন্ডার চিন্তা করলে, পরপর দুটি সিলিন্ডারকে মনে হবে সমান্তরাল দুটি পরিবাহক যাদের মধ্য দিয়ে একই দিকে তড়িৎ প্রবাহিত হওয়ায় তারা পরস্পরকে আকর্ষণ করবে) টিউবের দেয়াল থেকে প্লাজমাকে দূরে রাখে। Phillips, James. "Magnetic Fusion." Los Alamos Science Winter 1983: 64-67. Web. 4 Apr. 2013.
হরিপাড়

হরিপাড় দক্ষিণ ভারতের কেরালা রাজ্যে অবস্থিত আলেপ্পি জেলার একটি পৌর শহর। শহরটি ৬৬ নং জাতীয় সড়কের ওপর আলেপ্পি ও কোল্লাম শহরের মধ্যবর্তী স্থানে অবস্থিত৷ হরিপাড়ের পূর্বদিকে রয়েছে পল্লীপাড় ও বীয়পুরম, উত্তরদিকে করুবাত্র, পশ্চিমদিকে কুমারপুরম ও কার্তিকপল্লী এবং দক্ষিণদিকে নঙ্গিয়ারকুলঙ্করা৷ হরিপাড় আরব সাগরের অতি নিকটে অবস্থিত যা মাবেলিকরার সাথে ত্রিকুন্নপ্পির সংযোগ স্থাপন করেছে৷ শহরটি ক্ষেত্রনগরী (অর্থাৎ মন্দিরের শহর) নামেও স্থানীয়দের মধ্যে পরিচিত৷ এগুলির মধ্যে হরিপাড় শ্রীসুব্রহ্মণ্য স্বামী মন্দির সর্বাধিক উল্লেখযোগ্য৷ অনুষ্ঠিত পয়িপাড় জলোৎসবম বহু দেশি বিদেশি পর্যটক আকর্ষণ করে৷ মন্দিরের সুব্রহ্মণ্যম মূর্তিটি পাতাম নৌকায় করে কণ্ডলুর থেকে এখানে আনা হয়েছিলো বলে মনে করা হয়৷ পূর্বে এটি অরিপাড্ড নামে পরিচিত ছিলো, ঊনবিংশ শতাব্দীর শুরু থেকে হরিপাড় নামটি প্রচলিত হওয়া শুরু হয়৷ কিছু বিদ্বজ্জনের মতে অরিকে পাট থেকে থেকে এই নাম এসেছে যার অর্থ জশালয়ের নিকট৷ ইউরোপীয় উপনিবেশের সময়ে ওলন্দাজ গভর্নমেন্ট গোলানেজের প্রস্তাবে কুইলন ও পুরঘাটের মধ্যবর্তী তটকে তারা মার্থা বলে ডাকা শুরু হয়৷ আরো নির্দিষ্ট করে বললে, হরিপাড় ছিলো এই তটরেখার করিমপল্লী অঞ্চলে, যা ছিলো কায়মকুলাম ও পুরঘাটের মধ্যবর্তী, এটি আবার বিট্টিমনা নামেও পরিচিত ছিলো৷ বিট্টিমনার সদর ছিলো করিমপল্লীতে, যদিও তা পরে কার্তিকপল্লীতে স্থানান্তরিত করা হয়ে ছিলো৷ ১৭৪২ খ্রিস্টাব্দে মার্তণ্ডবর্মা কার্তিকপল্লী দখল করেন ও ত্রিবাঙ্কুর রাজ্যের অন্তর্ভুক্ত করেন৷ হরিপাড়ে অবস্থিত টাউন হল এই প্রমাণ৷ কার্তিকপল্লী তালুকের সদর হরিপাড় রাজ্যে ধান উৎপাদনে যথেষ্ট ভূমিকা রাখে৷ ১৯২১ খ্রিস্টাব্দে হরিপাড় পৌরনগরের তকমা, আবার ১৯৪১ খ্রিস্টাব্দে এটিকে অপৌর শহরে নামিয়ে আনা হয়৷ আবার ১৯৫৪ খ্রিস্টাব্দে এটিকে পঞ্চায়েতে পরিণত করা হয়৷ ২০১৫ খ্রিস্টাব্দে এটিকে আবার পৌরসভায় উন্নীত করা হয়৷ হরিপাড় নামটি অরিপাড় থেকে এসে থাকতে পারে যেখা অরি শব্দের অর্থ ধান৷ আবার "হরিগীতপুরম" থেকেও এই নামটি এসে থাকতে পারে৷ The population of Haripad is 16,445, as of the 2011 census. "Location Map of Haripad"। Haripad.in।  "Haripad Overview"। Blessings on the Net।  "History of Haripad"। Haripad.in। ২০ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০২০।  "History of Haripad"। Blessings on the Net।  "About Haripad"। Haripad.in। ২৮ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০২০।  "Veethi"।
ইউবিসফট কুইবেক

ইউবিসফট কুইবেক একটি কানাডিয়ান ভিডিও গেম ডেভেলপার এবং কুইবেক সিটিতে অবস্থিত ইউবিসফটের একটি স্টুডিও। স্টুডিওটি ২০০৫ সালের জুনে প্রতিষ্ঠিত হয়েছিল এবং অ্যাসাসিন'স ক্রিড ফ্র্যাঞ্চাইজিতে কাজ করার জন্য এটি সর্বাধিক পরিচিত। ইউবিসফট কুইবেক অ্যাসাসিন'স ক্রিড ৩ এবং অ্যাসাসিন'স ক্রিড ৪: ব্ল্যাক ফ্ল্যাগ এর এক্সপেনশন প্যাক তৈরি করার মাধ্যমে উইবিসফট মন্ট্রিয়ল এর বাইরে প্রথম এমন ইউবিসফট স্টুডিওতে পরিনত হয় যারা অ্যাসাসিন'স ক্রিড এর মূল ধারার গেমের বিকাশে মুখ্য ভুমিকা রেখেছে। স্টুডিওর প্রথম অ্যাসাসিন'স ক্রিড গেম হলো অ্যাসাসিন'স ক্রিড সিন্ডিকেট, যা ২০১৫ সালের অক্টোবরে মুক্তি পেয়েছিল এবং ২০১৮ সালের অক্টোবরে অ্যাসাসিন'স ক্রিড অরিজিনস প্রকাশের মাধ্যমে অব্যাহত ছিল। "Our Studio"। Ubisoft Quebec।  Totilo, Stephen (৩ এপ্রিল ২০১৮)। "How Ubisoft Makes So Many Assassin's Creed Games"। Kotaku। ৬ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০১৯।  Champane, Jimmy (২ জুলাই ২০১৪)। "New Assassin's Creed Game to be Developed by Ubisoft Quebec"। IGN। ১৩ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০১৯।  Takahashi, Dean (২৫ নভেম্বর ২০১৫)। "How Ubisoft's Quebec City studio became the master of Assassin's Creed: Syndicate"। VentureBeat। ২৪ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০১৯।  Batchelor, James (২৬ সেপ্টেম্বর ২০১৮)। "How Odyssey is changing the face of Assassin's Creed"। GamesIndustry.biz। ১০ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০১৯।  দাপ্তরিক ওয়েবসাইট টেমপ্লেট:ইউবিসফট
পঙ্কজ ঘোষ

পঙ্কজ ঘোষ একজন ভারতীয় রাজনীতিবিদ, যিনি ১৯৯৬ থেকে ২০০৬ সাল পর্যন্ত বনগাঁ বিধানসভার বিধায়ক ছিলেন। তিনি ভূপেন্দ্রনাথ শেঠকে পরাজিত করে ১৯৯৬ এবং ২০০১ সালে বনগাঁ বিধানসভা কেন্দ্রের বিধায়ক নির্বাচিত হন। পঙ্কজ ঘোষ বর্তমানে সিপিআইএমের উত্তর ২৪ পরগনা জেলা কমিটির সম্পাদকমন্ডলীর সদস্য। পঙ্কজ ঘোষ গোপালনগর হরিপদ ইনস্টিটিউটে পদার্থবিদ্যার শিক্ষক হিসাবে কর্মজীবন শুরু করলেও তিনি অল্পদিনের মধ্যেই চাকরি ছেড়ে সর্বক্ষণের কর্মী হিসাবে সিপিআই(এম) দলে যোগদান করেন। পঙ্কজ ঘোষ বনগাঁ বিধানসভা কেন্দ্র থেকে ১৯৯৬ এবং ২০০১ সালে পরপর দুবার পশ্চিমবঙ্গ বিধানসভা নির্বাচনে জয়লাভ করে পশ্চিমবঙ্গ বিধানসভার সদস্য নির্বাচিত হয়েছিলেন। পঙ্কজ ঘোষ বর্তমানে সিপিআইএমএর কৃষক সংগঠন সারাভারত কৃষকসভার উত্তর ২৪ পরগনা জেলা কমিটির সভাপতি। তাছাড়া পঙ্কজ ঘোষ সিপিআইএমএর উত্তর ২৪ পরগনা জেলা সম্পাদকমন্ডলীর অন্যতম সদস্য। "General Elections, India, 1996, to the Legislative Assembly of West Bengal" (পিডিএফ) (ইংরেজি ভাষায়)। ভারতের নির্বাচন কমিশন। ৭ আগস্ট ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ আগস্ট ২০১৪।  "General Elections, India, 2001, to the Legislative Assembly of West Bengal" (পিডিএফ) (ইংরেজি ভাষায়)। ভারতের নির্বাচন কমিশন। ৫ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ আগস্ট ২০১৪।
হ্যালিমিডি (প্রাকৃতিক উপগ্রহ)

হ্যালিমিডি (ইংরেজি: Halimede, /hælɪˈmiːdiː/) বা নেপচুন ৯ (ইংরেজি: Neptune IX) হল নেপচুনের একটি পশ্চাদমুখী অনিয়মিত প্রাকৃতিক উপগ্রহ। ২০০২ সালের ১৪ অগস্ট ম্যাথিউ জে. হোলম্যান, জন এইচ. ক্যাভেলারস, টমি গ্র্যাভ, ওয়েসলি সি. ফ্রেজার ও ড্যান মিলিসাভ্লজেভিক এই উপগ্রহটি আবিষ্কার করেন। নেপচুনের অন্যান্য অনেক বহিঃস্থ উপগ্রহের মতো হ্যালিমিডির নামকরণও করা হয়েছে গ্রিক পুরাণে উল্লিখিত নেরেউস ও ডোরিসের পঞ্চাশ কন্যা নিরিডগণের অন্যতম হ্যালিমিডির নামানুসারে। ২০০৭ সালের ৩ ফেব্রুয়ারি আইএইউ-এর ৮৮০২ নং সার্কুলারে নামটি আনুষ্ঠানিকভাবে ঘোষণা করা হয়। এর আগে হ্যালিমিডির অস্থায়ী নামকরণ করা হয়েছিল এস/২০০২ এন ১ (ইংরেজি: S/2002 N 1)। হ্যালিমিডি হল নেপচুনের দ্বিতীয় সর্বাধিক উৎকেন্দ্রিকতা-সম্পন্ন এবং তৃতীয় সর্বাধিক নতি-সম্পন্ন উপগ্রহ। হ্যালিমিডির ব্যাস প্রায় ৬২ কিলোমিটার (অ্যালবেডো আনুমানিক ০.০৪) এবং দৃশ্যমান আলোয় আপাতদৃষ্টিতে এটির রং অস্পষ্ট (ধূসর)। হ্যালিমিডির এই রং নিরিডের রঙের সাদৃশ্য সৌরজগতে অতীতে এক সংঘর্ষের ঘটনার সম্ভাব্যতা অত্যন্ত বৃদ্ধি করেছে (৪১ শতাংশ)। এই বিষয়টি ইঙ্গিত করে যে হ্যালিমিড সম্ভবত নিরিডেরই একটি খণ্ডাংশ। JPL (২০১১-০৭-২১)। "Planetary Satellite Discovery Circumstances"। Jet Propulsion Laboratory। সংগ্রহের তারিখ ২০১১-১০-২৪।  Green, Daniel W. E. (জানুয়ারি ১৩, ২০০৩)। "Satellites of Neptune"। IAU Circular। 8047। সংগ্রহের তারিখ ২০১১-১০-২৪।  Noah Webster (1884) A Practical Dictionary of the English Language Jacobson, R. A. (২০০৮)। "NEP078 – JPL satellite ephemeris"। Planetary Satellite Mean Orbital Parameters। সংগ্রহের তারিখ ২০০৯-০৯-২৩।  Sheppard, Scott S.; Jewitt, David C.; Kleyna, Jan (২০০৬)। "A Survey for "Normal" Irregular Satellites around Neptune: Limits to Completeness"। The Astronomical Journal। 132: 171–176। arXiv:astro-ph/0604552 । ডিওআই:10.1086/504799। বিবকোড:2006AJ....132..171S।  Grav, Tommy; Holman, Matthew J.; Fraser, Wesley C. (২০০৪-০৯-২০)। "Photometry of Irregular Satellites of Uranus and Neptune"। The Astrophysical Journal। 613 (1): L77–L80। arXiv:astro-ph/0405605 । ডিওআই:10.1086/424997। বিবকোড:2004ApJ...613L..77G।  Holman, M. J.; Kavelaars, J. J.; Grav, T.; ও অন্যান্য (২০০৪)। "Discovery of five irregular moons of Neptune" (PDF)। Nature। 430 (7002): 865–867। ডিওআই:10.1038/nature02832। পিএমআইডি 15318214। বিবকোড:2004Natur.430..865H। সংগ্রহের তারিখ ২৪ অক্টোবর ২০১১।  Williams, Dr. David R. (২০০৮-০১-২২)। "Neptunian Satellite Fact Sheet"। NASA (National Space Science Data Center)। সংগ্রহের তারিখ ২০১১-১১-০৩।  "In Depth | Halimede"। NASA Solar System Exploration। ২০১৯-০৮-২৫ তারিখে মূল থেকে আর্কাইভ করা। সংগ্রহের তারিখ ২০২০-১১-১০।  উইকিমিডিয়া কমন্সে হ্যালিমিডি (প্রাকৃতিক উপগ্রহ) সংক্রান্ত মিডিয়া রয়েছে। Matthew Holman's Neptune's page David Jewitt's pages Neptune's Known Satellites (by Scott S. Sheppard) MPC: Natural Satellites Ephemeris Service Mean orbital parameters from JPL
হোশূর

হোশূর একটি শিল্প শহর, যা ভারতের তামিলনাড়ু রাজ্যের কৃষ্ণগিরি জেলার উত্তর-পশ্চিমাঞ্চলে অবস্থিত। এটি বেঙ্গালুরুর ৩৫ কিলোমিটার (২২ মাইল) দক্ষিণ-পূর্বে এবং রাজ্যের রাজধানী চেন্নাইয়ের ৩০৬ কিলোমিটার (১৯০ মাইল) পশ্চিমে পোনাইয়ার নদীর তীরে অবস্থিত। হোসুর একটি উপগ্রহ শহর এবং এটি অশোক লেল্যান্ড, টাইটান, টিভিএস মোটরস, ক্যাটারপিলার, সুন্দরাম ফ্যাসটেনার্স, শেফেলার এবং আরও অনেকগুলি সহ বড় উৎপাদন শিল্পের কেন্দ্র। স্টেটসম্যান চক্রবর্তী রাজাগোপালাচারী হোশূরের নিকটবর্তী একটি ছোট্ট গ্রামের বাসিন্দা, যিনি শেষ পর্যন্ত স্বাধীন ভারতের প্রথম গভর্নর জেনারেল, কংগ্রেস পার্টির নেতা এবং তামিলনাড়ুর প্রাক্তন মুখ্যমন্ত্রী হিসাবে জাতির সর্বোচ্চ পদে উঠে এসেছিলেন। শহরটির ডাক নাম "ভারতের ছোট্ট ইংল্যান্ড"। একাদশ শতাব্দীর মন্দির চন্দ্রচূড়েশ্বর স্বামী মন্দিরে শিলালিপি রয়েছে, যা রাজেন্দ্র চোলের অবদান সম্পর্কে বলে। চোল সাম্রাজ্যের পতনের পরে হৈসলর ১২০০ খ্রিস্টাব্দের দিকে হোসুরকে শাসন করেন এবং মন্দিরে অবদান রাখেন। তারপরে এটি বিজয়নগর সাম্রাজ্যের আওতায় আসে। পরে, হোশূর ১৭৯৯ সাল অবধি মহীশূর প্রদেশের অন্তর্ভুক্ত থাকে। টিপু সুলতান তৃতীয় অ্যাংলো-মহীশূর যুদ্ধে হেরে গেলে তিনি মহীশূর রাজ্যের দক্ষিণাঞ্চলকে ইংরেজ সরকারের হাতে আংশিক বন্দোবস্ত হিসাবে হস্তান্তর করেন। হোসুর ১৯৬২ সালে একটি ‘সিলেকশন গ্রেড টাউন পঞ্চায়েত’ হিসাবে গঠিত হয়। এটি ১৯৯২ সালে দ্বিতীয় শ্রেণির পৌরসভায় উন্নীত হয়। ১৯৯৮ সালের ২২ মে জিও.ও (এমএডাব্লুএস) নং ৮৫ এর মাধ্যমে ‘নির্বাচিত শ্রেণির পৌরসভা’য় উন্নীত করা হয়। হোসুর পৌরসভায় মঠিগিরির পঞ্চায়েত এবং জুজুবাদী, মুকান্দাপল্লী, অবালাপল্লী ও চন্নাথুরের গ্রাম পঞ্চায়েত অন্তর্ভুক্ত হয়। ২০১৮ সালের ১৩ ই ফেব্রুয়ারি, হোসুর সংলগ্ন অঞ্চলগুলি নিয়ে হোসুর তামিলনাড়ুর ১৩তম কর্পোরেশন শহরে উন্নীত হয়। ২০১১ সালের জনগণনা অনুসারে, হোসুরের জনসংখ্যা ছিল ১,১৬,৮১২ জন এবং লিঙ্গ অনুপাত প্রতি এক হাজার পুরুষের বিপরীতে ৯৬৮ জন মহিলা, যা জাতীয় গড় ৯২৯-এর তুলনায় অনেক বেশি। মোট ১৪,৩০৭ জনের বয়স ছয় বছরের কম ছিল, যার মধ্যে ৭,২৭৪ জন পুরুষ এবং ৭,০৩৩ জন মহিলা ছিল। "STD Codes (Tamil Nadu)"। ১৯ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "List of Parliamentary and Assembly Constituencies" (পিডিএফ)। Election Commission of India। ২০০৮-১০-৩১ তারিখে মূল (PDF) থেকে আর্কাইভ করা। সংগ্রহের তারিখ ২০০৮-১০-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Warrier, Anjali। "Hosur: 'The Little England' Of India"। Culture Trip। সংগ্রহের তারিখ ২০১৯-১১-২৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Hosur, Nagercoil municipalities set to become municipal corporations"। The New Indian Express। ২০১৯-০২-১৩ তারিখে মূল থেকে আর্কাইভ করা। সংগ্রহের তারিখ ২০১৯-০২-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নিসো (প্রাকৃতিক উপগ্রহ)

নিসো (ইংরেজি: Neso, /ˈniːsoʊ/) বা নেপচুন ১৩ (ইংরেজি: Neptune XIII) হল নেপচুনের সর্ব-বহিঃস্থ প্রাকৃতিক উপগ্রহ। ২০০২ সালে ম্যাথিউ জে. হোলম্যান, ব্রেট জে. গ্ল্যাডম্যান ও অন্যান্য জ্যোতির্বিজ্ঞানীগণ এই অনিয়মিত উপগ্রহটি আবিষ্কার করলেও ২০০৩ সাল পর্যন্ত এটি অলক্ষিতই থেকে যায়। নিসো ৪৮ জিগামিটারেরও (মিলিয়ন কিলোমিটার) বেশি দূরত্ব থেকে নেপচুনকে প্রদক্ষিণ করছে। ২০১৫ সালের হিসেব অনুযায়ী এটিই কোনও গ্রহের সর্বাধিক দূরবর্তী উপগ্রহ। নেপচুন থেকে এটির সর্বাধিক দূরত্ব ৭২ জিগামিটারেরও বেশি। এই দূরত্ব সূর্য থেকে অপসূর অবস্থানে বুধের দূরত্বের (প্রায় ৭০ জিগামিটার) থেকেও বেশি। উপগ্রহ হিসেবে নিসোর কক্ষীয় আবর্তনকাল সর্বাধিক: ২৬.৬৭ বছর। এটির কক্ষপথ পশ্চাদমুখী, উচ্চ নতি-সম্পন্ন এবং উচ্চ উৎকেন্দ্রিকতা-সম্পন্ন। আনুমানিক অ্যালবেডোর ভিত্তিতে নিসোর ব্যাস নির্ধারণ করা হয়েছে প্রায় ৬০ কিমি (৩৭ মা) এবং এটির আনুমানিক গড় ঘনত্ব ১.৫ গ্রাম/ঘন সেন্টিমিটার। উপগ্রহটির ভর অনুমান করা হয় ২×১০১৭ কিলোগ্রাম। নিসোর কক্ষপথের পরিমাপগুলির সঙ্গে স্যামাথির (এস/২০০৩ এন ১) কক্ষপথের পরিমাপগুলির সাদৃশ্য থেকে অনুমান করা হয় যে, এই দুই অনিয়তাকার উপগ্রহই কোনও একক বৃহত্তর উপগ্রহের ধ্বংসাবশেষ থেকে সৃষ্ট। ২০০৭ সালের ৩ ফেব্রুয়ারি আইএইউ-এর ৮৮০২ নং সার্কুলারের মাধ্যমে নিসোর নামকরণ করা হয় গ্রিক পুরাণে উল্লিখিত অন্যতম নিরিডের নামানুসারে। তার আগে এটির অস্থায়ী নামকরণ করা হয়েছিল এস/২০০২ এন ৪ (ইংরেজি: S/2002 N 4)। পাদটীকা সূত্রনির্দেশ JPL (২০১১-০৭-২১)। "Planetary Satellite Discovery Circumstances"। Jet Propulsion Laboratory। সংগ্রহের তারিখ ২০১১-১০-২৪।  Green, Daniel W. E. (অক্টোবর ১, ২০০৩)। "S/2001 U 2 and S/2002 N 4"। IAU Circular। 8213। সংগ্রহের তারিখ ২০১১-১০-২৪।  Jacobson, R. A. (২০০৮)। "NEP078 – JPL satellite ephemeris"। Planetary Satellite Mean Orbital Parameters। সংগ্রহের তারিখ ২০০৯-০৯-২৩।  Sheppard, Scott S.; Jewitt, David C.; Kleyna, Jan (২০০৬)। "A Survey for "Normal" Irregular Satellites around Neptune: Limits to Completeness"। The Astronomical Journal। 132: 171–176। arXiv:astro-ph/0604552 । ডিওআই:10.1086/504799। বিবকোড:2006AJ....132..171S।  Holman, M. J.; Kavelaars, J. J.; Grav, T.; ও অন্যান্য (২০০৪)। "Discovery of five irregular moons of Neptune" (PDF)। Nature। 430 (7002): 865–867। ডিওআই:10.1038/nature02832। পিএমআইডি 15318214। বিবকোড:2004Natur.430..865H। সংগ্রহের তারিখ ২৪ অক্টোবর ২০১১।  Physical parameters from JPL MPC: Natural Satellites Ephemeris Service Mean orbital parameters from JPL Matthew Holman's Neptune's page David Jewitt's pages Scott Sheppard's pages Neso in Fiction
রামধেনু

রামধেনু (অসমীয়া: ৰামধেনু) হল আসাম থেকে প্রচারিত একটি টিভি চ্যানেল। এটি ১ অক্টোবর ২০১১ সালে চালু করা হয়। এটি আসামের গুয়াহাটিতে অবস্থিত প্রাইড ইস্ট এন্টারটেইনমেন্টস প্রাইভেট লিমিটেডের একটি অংশ। এটি উত্তর-পূর্ব ভারতের প্রথম স্যাটেলাইট সঙ্গীত টিভি চ্যানেল। চ্যানেলটি সম্প্রতিক সঙ্গীত ভিডিও প্রচার করে থাকে। চ্যানেলটি অসমীয়া ছাড়াও উত্তর-পূর্ব ভারতের বিভিন্ন ভাষার সঙ্গীত ভিডিও সম্প্রচার করে থাকে। রামধেনু ৪জি বিট বক্স-কেরল গীত রামধেনু হিটজ নাইট রাইডার্স রামধেনু প্লেলিস্ট জাস্ট রিলিজড Satellite music channel 'RAMDHENU' launched ওয়েব্যাক মেশিনে আর্কাইভকৃত ১৫ ডিসেম্বর ২০১১ তারিখে; সংগ্রহের তারিখ ৬ নভেম্বর ২০১১
নাসির খসরু

আবু মঈন হামিদ উদ্দীন নাসির ইবনে খসরু আল-কুবাদিয়ানী বা নাসির খসরু কুবাদিয়ানী (ফার্সি: ناصر خسرو قبادیانی; ১০০৪ – ১০৭০), যিনি নাসির খসরু নামে অধিক পরিচিত, ছিলেন একজন ফার্সি কবি, দার্শনিক, ইসমাইলি শিয়া পণ্ডিত, পরিব্রাজক এবং ফার্সি সাহিত্যের অন্যতম শ্রেষ্ঠ লেখক। তিনি পারস্যের খোরাসান প্রদেশের কুবাদিয়ান গ্রামে জন্মগ্রহণ করেন যা অধুনা তাজিকিস্তানে অবস্থিত এবং আফগানিস্তানের ইয়ামগানে মৃত্যুবরণ করেন। তাঁকে ফার্সি সাহিত্যের অন্যতম শ্রেষ্ঠ কবি ও লেখক গণ্য করা হয়। তাঁর লেখা ভ্রমণকাহিনী সফরনামা তাঁর সর্বাধিক প্রসিদ্ধ সাহিত্যকর্ম যা আজও ইরানসহ ফার্সিভাষী বিশ্বে পঠিত হয়। Balcıoğlu, Tahir Harimî (১৯৪০)। Hilmi Ziya Ülken, সম্পাদক। Türk tarihinde mezhep cereyanları (তুর্কি ভাষায়)। İstanbul: Kanaat Yayınları, Ahmed Sait tab'ı। পৃষ্ঠা 136।  Chapter on Mısır Fâtımîleri ve Aleviler'in Pamir Teşkilâtı. Nasir-i Khusraw, Azim Nanji, The Encyclopaedia of Islam, Vol. VII, ed. C.E. Bosworth, E. Van Donzel, W.P. Heinrichs and CH. PELLAT, (Brill, 1991), 1006. G.E. Tetley (২৭ অক্টোবর ২০০৮)। The Ghaznavid and Seljuk Turks: Poetry as a Source for Iranian History। Routledge। পৃষ্ঠা 18–। আইএসবিএন 978-1-134-08439-5।  "BADAḴŠĀN – Encyclopaedia Iranica"। iranicaonline.org। সংগ্রহের তারিখ ২০২০-০৮-২৭।  "Nasir Khusraw"। Internet Encyclopædia of Philosophy। ২০০৫।  "Nāṣir-i Khusraw - born 1004, Qubādiyān, Merv, Khorāsān [Iran]—died c. 1072, /77, Yumgān, Badakshān, Central Asia [now in Afghanistan]), poet, theologian, and religious propagandist, one of the greatest writers in Persian literature"। Encyclopædia Britannica। ২০১১।  "Balkh, Afghanistan - Geographical Names, map, geographic coordinates"। geographic.org।  Ludwig W. Adamec (2009), Historical Dictionary of Islam, p.237. Scarecrow Press. আইএসবিএন ০৮১০৮৬১৬১৫.
অ্যাসাসিন'স ক্রিড (ভিডিও গেম)

অ্যাসাসিন'স ক্রিড হলো ইউবিসফট মন্ট্রিয়ল কর্তৃক বিকশিত এবং ইউবিসফট দ্বারা প্রকাশিত একটি অ্যাকশন-অ্যাডভেঞ্চার ভিডিও গেম। এটি অ্যাসাসিন'স ক্রিড সিরিজের প্রথম গেম। গেমটি ২০০৭ সালের নভেম্বরে প্লেস্টেশন ৩ এবং এক্সবক্স ৩৬০ এর জন্য এবং ২০০৮ সালের এপ্রিল মাসে মাইক্রোসফট উইন্ডোজে প্রকাশিত হয়েছিল। এছাড়াও, গেমটি পিছানো সামঞ্জস্যের মাধ্যমে এক্সবক্স ওয়ান কনসোলগুলিতে খেলা যায়। এই গেমের পটভূমি বাস্তব-জগতের ঘটনাগুলির একটি কাল্পনিক ইতিহাস নিয়ে নির্মিত এবং স্বাধীন ইচ্ছায় শান্তির জন্য লড়াইকারী অ্যাসাসিন এবং টেম্পলারদের, যারা নিয়ন্ত্রণের মাধ্যমে শান্তি কামনা করে তাদের মধ্যে বহু শতাব্দী পুড়নো সংগ্রামকে অনুসরণ করা হয়েছে। গেমটি মূলত ১১৯৯ সালে পবিত্র ভূমিতে তৃতীয় ক্রুসেড চলাকালে ঐতিহাসিক ইসলামিক হাশাশিন সম্প্রদায়ের উপর ভিত্তি করে অ্যাসাসিনদের গোপন সংগঠনকে ঘিরে তৈরি করা হয়েছে। "Assassin's Creed (Director's Cut Edition)"। IGN। ডিসেম্বর ৬, ২০১১ তারিখে মূল থেকে আর্কাইভ করা। সংগ্রহের তারিখ জানুয়ারি ৯, ২০১২।  "Assassin's Creed"। EB Games Australia। এপ্রিল ৮, ২০০৮ তারিখে মূল থেকে আর্কাইভ করা। সংগ্রহের তারিখ এপ্রিল ৪, ২০০৮।  "Assassin's Creed"। EB Games New Zealand। এপ্রিল ১১, ২০০৮ তারিখে মূল থেকে আর্কাইভ করা। সংগ্রহের তারিখ এপ্রিল ৪, ২০০৮।  "Assassin's Creed"। GAME। মার্চ ১২, ২০০৮ তারিখে মূল থেকে আর্কাইভ করা। সংগ্রহের তারিখ এপ্রিল ৪, ২০০৮।  উইকিমিডিয়া কমন্সে অ্যাসাসিন'স ক্রিড (ভিডিও গেম) সংক্রান্ত মিডিয়া রয়েছে। উইকিউক্তিতে অ্যাসাসিন'স ক্রিড সম্পর্কিত উক্তির সংকলন রয়েছে। Assassin's Creed UK website Assassin's Creed U.S. website ইন্টারনেট মুভি ডেটাবেজে Assassin's Creed (ইংরেজি) Assassin's Creed on MobyGames
অ্যাসাসিন'স ক্রিড ভ্যালহালা

অ্যাসাসিন'স ক্রিড ভ্যালহালা হলো ইউবিসফট কর্তৃক প্রকাশিত এবং প্রধানত ইউবিসফট মন্ট্রিয়ল স্টুডিও কর্তৃক ভিডিও গেম। এটি অ্যাসাসিন'স ক্রিড সিরিজের দ্বাদশ মূল গেম এবং বাইশতম মুক্তি এবং ২০১৮ সালের অ্যাসাসিন'স ক্রিড ওডিসির উত্তরসূরী। গেমটি ৮৭৩ খ্রিষ্টাব্দে ব্রিটেনে ভাইকিংদের আক্রমণকে ঘিরে বাস্তব-জগতের ঘটনাগুলির একটি কাল্পনিক ইতিহাস নিয়ে নির্মিত। উইকিমিডিয়া কমন্সে অ্যাসাসিন'স ক্রিড ভ্যালহালা সংক্রান্ত মিডিয়া রয়েছে। দাপ্তরিক ওয়েবসাইট প্রবেশদ্বার:  ভিডিও গেমস
বাংলা সালতানাত-জৌনপুর সালতানাত যুদ্ধ

বাংলা সালতানাত-জৌনপুর সালতানাত যুদ্ধ ভারতীয় উপমহাদেশের শাহী বাংলা এবং জৌনপুর সালতানাত একটি দ্বন্দ্ব ছিল। এই দ্বন্দ্বটি তৈমুরি সাম্রাজ্য এবং মিং সাম্রাজ্যের কূটনৈতিক চাপের পর এই দ্বন্দ্বের সমাপ্তি ঘটে। জৌনপুর সালতানাত রাজা গণেশের শাসনকে চ্যালেঞ্জ করে, যিনি ইলিয়াস শাহী রাজবংশকে উৎখাত করার পর বাংলার সিংহাসন দখল করেন। এর ফলে রাজা গণেশকে পরে অপসারণ করা হয়। কিন্তু তার পুত্র পরে সিংহাসন গ্রহণ করেন এবং ইসলাম ধর্ম গ্রহণ করেন। জৌনপুরের ইব্রাহিম শাহ জালালউদ্দিন মুহাম্মদ শাহের অধীনে বাংলার সালতানাত আক্রমণ অব্যাহত রাখেন। শাহরুখ মির্জার আদালতে একজন কূটনীতিবিদ রেকর্ড করেন যে বাংলার সুলতানের অনুরোধে হেরাত-জৌনপুর সংঘাতের সময় হেরাতের তৈমুরি শাসক হস্তক্ষেপ করেন। এই রেকর্ডে শাহরুখ মির্জার কথা বলা হয়েছে "জৌনপুরের শাসককে বাংলার রাজাকে আক্রমণ করা থেকে বিরত থাকতে, অথবা তার নিজের উপর এর প্রভাব নিয়ে চিন্তার জন্যে। যার কাছে জৌনপুর শাসকের আনুগত্য ছিল, এবং বাংলার উপর তার আক্রমণ থেকে বিরত ছিল। মিং চীন থেকে প্রাপ্ত রেকর্ডস থেকে জানা যায় যে ইয়ংকল সম্রাটও তার পেকিং কোর্টে বাঙালি রাষ্ট্রদূত এই বিরোধের অভিযোগের পরে জৌনপুর ও বাংলার মধ্যে মধ্যস্থতা করেছিলেন। এই দ্বন্দ্বের ফলে বঙ্গ ও জৌনপুরের মধ্যে শান্তি প্রতিষ্ঠিত হয়েছিল। জৌনপুর-ভোজপুর যুদ্ধ Richard M. Eaton (১৯৯৬)। The Rise of Islam and the Bengal Frontier, 1204-1760। University of California Press। পৃষ্ঠা 53। আইএসবিএন 978-0-520-20507-9।  Chung Tan; Yinzeng Geng (২০০৫)। India and China: twenty centuries of civilization interaction and vibrations। Project of History of Indian Science, Philosophy and Culture, Centre for Studies in Civilizations। পৃষ্ঠা 361। আইএসবিএন 978-81-87586-21-0।